Kolona

Kolona architektūroje vadinamas konstrukcinis elementas, jungiantis statinio pagrindą ir virš jos esančias dalis. Kolona yra vertikaliai stovintis medinis, akmeninis arba metalinis stulpas, dažniausiai cilindro formos. Dažnai naudojamas paremti arkas.

Kai kuriais atvejais kolonos funkcija grynai estetinė, tai yra, ji nelaiko jokios statinio dalies, ant jos viršaus gali būti statoma, pvz., statula.

Kolonos dalys 
Koloną sudaro kapitelis, liemuo ir bazė (kartais jos nebūna).

Graikiškos kolonos

Dorėninė kolona 
Graikiška dorėninė kolona simbolizuoja vyrišką jėgą. Ji susideda iš kapitelio ir liemens su kaneliūromis.

Jonėninė kolona 
Ši kolona dar vadinama jonine ir ji simbolizuoja moteriškumą bei susideda iš kapitelio su voliutomis, liemens su kaneliūromis ir bazės.

Korintinė kolona 
Kolona simbolizuoja moteriškumą ir susideda iš kapitelio su 4 voliutomis kampuose ir 2 eilėmis akanto augalo lapų, liemens su kaneliūromis ir bazės.

Statybinės konstrukcijos
Architektūros detalės